*3.pielikums*

*Priekules novada pašvaldībai piederošas*

*kustamās mantas, pasažiera autobusa*

*MERCEDES BENZ 0303*

*atsavināšanas izsoles noteikumiem*

**PIRKUMA LĪGUMS (PROJEKTS)**

**Nr.\_\_\_\_\_\_\_\_\_\_\_**

Priekulē 2020.gada\_\_\_.\_\_\_\_\_\_\_\_\_\_

**PRIEKULES NOVADA PAŠVALDĪBA**, reģ.Nr.90000031601, juridiskā adrese Saules iela 1, Priekule, Priekules novads, kuru uz likuma „Par pašvaldībām” 62.panta pirmās daļas 4. punktu un Priekules novada pašvaldības nolikuma pamata pārstāv domes priekšsēdētāja V.Jablonska (turpmāk tekstā – Pārdevējs) no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods/reģ.Nr.\_\_\_\_\_\_\_\_\_\_\_\_\_\_\_\_\_\_\_\_ adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pircējs), pamatojoties uz Priekules novada pašvaldības domes *2020.gada … lēmumu Nr.\_\_ (prot.Nr.\_\_)* un Publiskas personas mantas atsavināšanas likumu, izsakot savu brīvu gribu, bez maldības, viltus un spaidiem noslēdz šāda satura līgumu (turpmāk tekstā – Līgums)

**1. LĪGUMA PRIEKŠMETS**

1.1. Pārdevējs pārdod un Pircējs pērk pasažiera autobusu MERCEDES BENZ, reģ.Nr. FS 6426, izlaiduma gads 24.09.1988., nobraukums – 600 000 km (turpmāk – Manta).

1.2. Pircējam ir zināms, ka transportlīdzelis, atbilstoši ekspluatācijas ilgumam, ir apmierinošā vizuālā un tehniskā stāvoklī, tam nav veikta ikgadējā tehniskā apskate.

**2. CENA UN SAMAKSAS KĀRTĪBA**

2.1. Mantas cena ir **\_\_\_\_\_\_\_** **EUR (**summa vārdiem)

2.2. Puses vienojas, ka Pircējs ir veicis pilnu šā līguma 2.1.punktā minēto samaksu par Mantu, iemaksājot to Priekules novada pašvaldības norēķinu kontā: AS Swedbank, SWIFT HABALV22, konts: LV30HABA0551018598451.

2.3. Īpašuma tiesības uz Mantu pāriet Pircējam ar brīdi, kad Pircējs veicis pirkuma summas samaksu. Manta tiek nodota Pircējam ar nodošanas – pieņemšanas aktu (1.pielikums).

2.4. Pārdevējs apņemas nodrošināt un ir atbildīgs par Mantas uzturēšanu un saglabāšanu līdz tās faktiskajai nodošanai Pircējam.

**3. PUŠU TIESĪBAS UN PIENĀKUMI**

3.1. Pārdevējs garantē, ka ir Mantas vienīgais likumīgais īpašnieks un ir tiesīgs slēgt šo līgumu, un uzņemties tajā noteiktās saistības.

3.2. No šī līguma noslēgšanas brīža līdz Mantas nodošanai pircējam pārdevējam nav tiesību izmainīt Mantas sastāvu un jebkādā veidā to pilnībā vai daļēji atsavināt, mainīt, dāvināt, ieķīlāt, apgrūtināt, atdalīt vai pasliktināt tās stāvokli.

3.3. Pircējs apliecina, ka, noslēdzot šo līgumu, ir iepazinies ar Mantas faktisko stāvokli un viņam pret to nekādu pretenziju nav. Pārdevējs garantē, ka Mantas nodošanas brīdī tās tehniskais un vizuālais stāvoklis netiks pasliktināts.

3.4. Pārdevējs neatbild par tādiem Mantas trūkumiem, kas ieguvējam bijuši zināmi vai, pievēršot visparastāko uzmanību, nevarētu palikt viņam apslēpti.

3.5. Visu risku par zaudējumiem, kurus Manta var radīt trešajām personām, no šā līguma spēkā stāšanās brīža (parakstīšanas) uzņemas Pircējs.

**4. ATBILDĪBA**

4.1. Puses ir pilnā mērā atbildīgas par uzņemto saistību pilnīgu izpildi LR normatīvajos aktos paredzētajā kārtībā.

4.2. Par katru šā līguma pārkāpumu vainīgā puse ir atbildīga par otrai pusei radītajiem zaudējumiem.

4.3. Puses nav atbildīgas viena otrai par Līguma vai darījuma neizpildi vai nepienācīgu izpildi, ja tai par pamatu ir bijuši nepārvaramas varasapstākļi, ja vien Puses nevienojas citādi. Ar nepārvaramas varas apstākļiem šā Līguma izpratnē saprotamas – dabas stihijas, plūdi, dabas katastrofas, kara stāvoklis valstī vai citi apstākļi, ko Puses nespēja ne paredzēt, ne arī novērst.

**5. LĪGUMA GROZĪŠANA UN PAPILDINĀŠANA**

5.1. Visi papildinājumi un grozījumi pie šā līguma, izdarāmi rakstveidā, pusēm vienojoties un tie stāsies spēkā pēc tam, kad tos būs parakstījuši abas Puses vai Pušu pilnvarotie pārstāvji. Izdarītie grozījumi pievienojami Līgumam un ir tā neatņemama sastāvdaļa.

5.2. Pēc līguma parakstīšanas nekādas mutiskas vienošanās un norunas šā līguma izpildē nav uzskatāmas par saistošām.

**6. PĀRĒJIE NOTEIKUMI**

6.1. Pirms šā līguma noslēgšanas par Mantu nav strīda un tam nav uzlikts atsavināšanas aizliegums un nav nevienam citam atsavināts, nav apgrūtināts ar parādiem un saistībām.

6.2. Līgums stājas spēkā ar parakstīšanas brīdi un darbojas līdz Pušu saistību pilnīgai izpildei.

6.3. Pircējs, parakstot Līgumu, apliecina, ka ir informēts un piekrīt, ka Līguma sagatavošanas un administrēšanas procesā saskaņā ar Fizisko personu datu aizsardzības likumu, Pārdevējs apstrādā no Pircēja saņemtos personas datus Priekules novada pašvaldības rīcībā esošos datu reģistros (t. sk. personas kodu).

6.4. Pircējs apliecina, ka ir iepazinies ar Mantas faktisko stāvokli, un piekrīt to pirkt tādā stāvoklī, kādā tā ir šā līguma noslēgšanas dienā. Pārdevējs un Pircējs apliecina, ka, noslēdzot šo līgumu, labi apzinās Mantas vērtību, pirkuma summu un samaksas kārtību, un atsakās celt cits pret citu prasību par šā līguma atcelšanu un pirkuma – pārdevuma summas maiņu pārmērīgu zaudējumu dēļ.

6.5. Attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.

6.6. Domstarpības, kas rodas pusēm par šī līguma izpildi, tiek risinātas savstarpēji vienojoties, ja puses nevar vienoties – tiesā.

6.7. Pirkuma līgums stājas spēkā ar brīdi, kad to parakstījušas abas Puses.

6.8. Līgums sastādīts uz 3 (trīs) lapām, 2 (divos) oriģinālos un identiskos eksemplāros, atrodas glabāšanā pa vienam eksemplāram katrai līgumslēdzējai pusei. Visiem eksemplāriem ir vienāds juridisks spēks.

6.9. Nodošanas – pieņemšanas aktu paraksta pašvaldības izpilddirektors, pārvaldes vadītājs vai saimniecības daļas vadītājs, kura pārvaldē atrodas manta.

**PUŠU REKVIZĪTI UN PARAKSTI**

**PĀRDEVĒJS PIRCĒJS**

PRIEKULES NOVADA PAŠVALDĪBA

Reģ.Nr.90000031601

Saules iela 1, Priekule, Priekules nov., LV-3434

Banka; AS Swedbank, SWIFT kods HABALV22

Konta Nr. LV30HABA0551018598451

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Domes priekšsēdētāja V. Jablonska